text: Skybrud og tordenskrald på vej
  21 maj 2016 kl. 05.29
  DMI har udsendt et varsel om voldsomt vejr søndag. Varslet gælder det meste af Syd- og Sønderjylland. 
  Syd- og Sønderjyderne kan godt tage vasketøjet ind. Der er nemlig skybrud og torden på vej, varsler DMI. 
  Kun Esbjerg, Varde og Horsens ser ud til at gå fri af tordenskrald og voldsom regn i denne omgang. Vi andre kan godt begynde at sikre kældre og vasketøj.
  DMI har udsendt et varsel om voldsomt vejr, der rammer det syd- og sønderjyske søndag eftermiddag mellem 16.00 og 21.00.
  Varslet lyder på, at der søndag eftermiddag kan falde mellem 15-25 mm regn på bare en halv time. Samtidig advarer DMI om kraftig torden.
  DMI risiko for skybrud og torden. : https://t.co/HsShtHFM2H pic.twitter.com/wER99r2Rzy
  
  